anførselstegn
Store norske leksikon,Språk og litteratur,Skriftspråk,Alfabeter og skriftsystemer,Skrifttegn,Interpunksjon, skilletegn
Anførselstegn er skrifttegn som brukes for å angi direkte tale, sitater, boktitler eller for å vise noe som blir omtalt på en spesiell måte.
Et ord i anførselstegn kan også brukes ironisk med avvikende eller motsatt betydning, for eksempel: hans måte å «sitere» på.Utseendet på tegnene varierer, og hvilken form som er den vanligste i trykt skrift varierer mye fra land til land. Selve bruken av anførselstegn varierer også mye. Norsk I norsk brukes ofte sitatstrek i begynnelsen av et lengre sitat framfor anførselstegn. Sitatet fyller da som regel ett avsnitt.Anførselstegn brukes for å markere og sitere utdrag fra andre tekster; samt ved uttrykk som ikke følger normen, bryter med skrivestilen eller som brukes på en uvanlig måte. Utenlandske ord i norsk tekst er det vanligst å markere med kursiv, men anførselstegn brukes også.I norsk typografi brukes fortrinnsvis sjevroner («»), slik som i blant annet de andre nordiske språkene. Da det bare fantes skrivemaskiner var det vanlig å bruke ", og i de første utgavene av Word fikk man de engelske “ ”. Andre språk I svensk brukes tradisjonelt »ord», men »ord« har blitt vanligere. Sitat i sitat angis med enten »tekst ‘ord’ tekst», eller også tidvis “text ‘ord’ text”.I dansk brukes »ord«, i håndskrift „ord“. Sitat i sitat angis med »tekst ‘ord’ tekst«. I engelsk brukes i hovedsak “word”, en variant med enkle anførselstegn ‘word’ forekommer også. Sitat i sitat angis med “text ‘word’ text”.I tysk brukes „Wort“, tidvis også »Wort«. Sitat i sitat angis med „Text ‚Wort‘ Text“ eller »Text ›Wort‹ Text«. I Sveits og Liechtenstein brukes som regel «Text ‹Wort› Text», påvirket av fransk.I fransk brukes « mot » (med mellomrom før og etter « og »). Sitat i sitat angis med « texte « mot » texte » eller « texte “mot” texte ».I spansk og italiensk brukes «palabra»/«parola». Sitat i sitat angis med «texto “palabra” texto» / «testo “parola” testo». Les mer i Store norske leksikon skrift latinsk alfabet norsk alfabet